मुस्लिम महिलाओं के बुर्के उतरवाए, वीडियो बनाकर सोशल मीडिया पर डाला, 6 गिरफ्तार
Muslim Couple Being Harassed And Their Burqas Forcefully Removed  तमिलनाडु में एक कपल को परेशान करने का मामला सामने आया है। घटना 22 मार्च वेल्लोर किले के पास की है, जहां कुछ युवकों ने महिलाओं को न सिर्फ परेशान किया बल्कि उनके बुर्के भी उतरवाए।
तमिलनाडु में एक कपल को परेशान करने का मामला सामने आया है। घटना 22 मार्च वेल्लोर किले के पास की है, जहां कुछ युवकों ने महिलाओं को न सिर्फ परेशान किया बल्कि उनके बुर्के भी उतरवाए। साथ ही उनसे धर्म से संबंधित कुछ सवाल भी किए और उनका वीडियो भी बनाया। इसके बाद वीडियो सोशल मीडिया पर पोस्ट कर दिया। मामले में 6 लोगों की गिरफ्तारी हुई है।
प्यार में हैं तो उन्हें तुरंत शादी कर लेनी चाहिए
एक महिला ने पूछा कि ऐसा क्यों कर रहे हो, जिस पर बदमाशों ने कहा कि वे महिलाओं के खिलाफ नहीं हैं, लेकिन अगर वो अपने धर्म से अलग किसी अन्य धर्म के साथी के साथ घूमती हैं तो उन्हें आपत्ति है। वीडियो बनाने वाले लोगों में एक ने कहा कि अगर वो प्यार में हैं तो उन्हें तुरंत शादी कर लेनी चाहिए।
पहले भी सामने आ चुके हैं ऐसे मामले 
तमिलनाडु में ऐसी घटना पहले भी सामने आ चुकी है। पुलिस ने बताया कि हाल ही में वेल्लोर से एक और मामला सामने आया था, जहां युवकों का एक गिरोह तीन कपल्स का परेशान कर रहे थे। उस दौरान भी मुस्लिम महिलाओं के बुर्के उतरवाए गए थे और वीडियो बनाने के बाद फेसबुक पर अपलोड किया गया था।
पुलिस ने दी चेतावनी
पुलिस ने सोशल मीडिया प्लेटफॉर्म पर इस तरह के वीडियो शेयर करने की कोशिश करने वालों को चेतावनी दी है। स्थानीय पुलिस के मुताबिक, युवक पर साइबर बुलिंग का आरोप है। वीडियो सोशल मीडिया पर अपलोड करने वाले आरोपियों के खिलाफ कार्रवाई की जाएगी।
पुलिस के मुताबिक, आरोपियों के मोबाइल जब्त कर लिए गए हैं। उनके खिलाफ कई धाराओं में केस दर्ज किया गया है।
मुस्लिम महिलाओं से जुड़ी ये खबर भी पढ़ें...
मुस्लिम महिला ने दी धर्म परिवर्तन की चेतावनी, ससुराल वालों के उत्पीड़न से परेशान, एसएसपी से लगाई न्याय दिलाने की गुहार
दो हफ्ते पहले उत्तर प्रदेश के मुजफ्फरनगर में एक मुस्लिम महिला ने पति और ससुराल पक्ष के लोगों को उत्पीड़न से परेशान होकर धर्म परिवर्तन कर हिंदू बनने की चेतावनी दी है। एसएसपी ऑफिस पहुंची पीड़िता ने आरोप लगाया कि उसके साथ दुष्कर्म किया गया और पुलिस ने आरोपियों पर कार्रवाई नहीं की। पूरी खबर पढ़ें...